**НАРОДНО ЧИТАЛИЩЕ**

**„ХРИСТО Г. ДАНОВ – 1904 г.“**

ПЛОВДИВ

****

**ГОДИШЕН ОТЧЕТ**

**2022 г.**

 През 2022 г. основният стремеж в дейността на НЧ „Христо Г. Данов – 1904 г.“ бе да се развива като културен и образователен, поддържащ духа на местното население и осигуряващ повече и по-разнообразни форми за социално общуване, обучение и изяви на хора от всички възрасти.

 Много от функциите на читалището, затруднени от кризата в България и света, бяха възстановени постепенно. На тази основа читалището ще може да върви напред с нови идеи, дейности и събития през 2023 г.

**БИБЛИОТЕЧНА ДЕЙНОСТ**

*Библиотеката продължава развитието си като културно-информационен център на територията на район Централен. Като научен, културно-просветен и информационен институт който събира,опазва и разпространява книжовното богатство и нетрадиционни носители на информация.*

*Главните функции на библиотеката са в отговор на основната цел – да осигурява на всички читатели желаната от тях актуална и бърза информация, да съдейства чрез универсалността и достъпността на фондовете си за развитието и формирането на жизнени позиции във всички измерения на културата, науката, общественото устройство и управление на всички равнища. Провеждане на качествени културни прояви,честване на бележити дати,срещи с творци и отбелязване на значими събития. Библиотеката осигурява равен старт за всички и достъп до печатна и електронна информация книги, списания, филми ,музика и театър,помощ, проучвания, курсови работи и проекти. От януари месец 2022г. в библиотеката има нов библиотекар Гергана Кацарова, която е на мястото на Надка Ибушева.*

***Комплектуване***

Комплектуването на библиотечния фонд винаги е била една от основните задачи на библиотеката. Съобразявайки се с читателските търсения, през отчетния период се стремихме да доставим най-актуалните заглавия от книжния пазар.През 2022г.продължихме да набавяме предимно художествена литература – тук читателското търсене е най-активно.

**РАЗПРЕДЕЛЕНИЕ НА ПОСТЪПЛЕНИЯТА СПОРЕД НАЧИНА НА НАБАВЯНЕ НА БИБЛИОТЕЧНИТЕ ДОКУМЕНТИ**

|  |  |
| --- | --- |
|  | **01.01-31.12.2022** |
| **Покупка** | **49****625.19** |
| **Дар** | **103****1484.38** |
| **Общо:** | **152****2109.57** |

**РАЗПРЕДЕЛЕНИЕ НА ПОСТЪПЛЕНИЯТА ПО ВИД**

|  |  |
| --- | --- |
| **ПО ВИД** | **01.01-31.12.2022** |
| **Книги** | **152** |
| **Периодични** | **-6****434.86** |
|  | - |
| **Други** | - |
| **Общо** | **158** |

2.*Библиотечно и информационно обслужване:*

**РАЗПРЕДЕЛЕНИЕ НА ПОСЕЩЕНИЯТА**

|  |  |
| --- | --- |
| **Читалня**  | **470** |
| **Заемна** | **2730** |

**ЗАЕТИ БИБЛИОТЕЧНИ ДОКУМЕНТИ ОТ ЧИТАТЕЛИ**

|  |  |
| --- | --- |
| **По вид** | **01.01-31.12.2022** |
| **Худ. л-ра** | **13500** |
| **Отраслова** | **1144** |
| **ОБЩО:** |  |

**ЗАЕТИ БИБЛИОТЕЧНИ ДОКУМЕНТИ ДО 14 ГОДИНИ В ДЕТСКИ ОТДЕЛ**

|  |  |
| --- | --- |
| **По вид** | **01.01-31.12.2022** |
| **ДХ** | **802** |
| **ДО** | **18** |
| **ОБЩО:** | **820** |

**СПРАВОЧНО-БИБЛИОГРАФСКО И ИНФОРМАЦИОННО ОБСЛУЖВАНЕ**

|  |  |
| --- | --- |
| **По вид** | **01.01-31.12.2022** |
| **Устни справки** | **10** |
| **Писмени справки** | 5 |
| **Тематични** **Справки** | 5 |
| **ОБЩО:** | **20** |

**Беседи по ББЗ**

1. Екскурзия в библиотеката пред ученици от 1а и 1б клас на ОУ” Д-р Петър Берон”
2. Запознаване с библиотеката и книгата. Молба на книгата.

Пред деца от 4 група на ДГ”Зора”

1. Запознаване с правилата за ползване на библиотеката. Илюстрациите в книгата. Избор на книги. Пред ученици от 2 клас на ОУ” Д-р Петър Берон”
2. За книгата и библиотеката. Първи знания: научно-популярна и художествена литература. С ученици от 4 клас на ОУ” Д-р Петър Берон”с класен ръководител г-жа Ганева
3. Как да четем книги. Водене на дневник. Пред ученици от 4 б клас на ОУ”Кочо Честеменски”с класен ръководител г-жа Делова

**ББЗ са изнесени от библиотекарите Кацарова и Пенкова**

**УСЛУГИ:**

Ползването на безплатните услуги става единствено срещу членуване в читалището и самата библиотека срещу членски внос.

За да ползват услугите на библиотеката, читателите трябва да дойдат на място -предлагат се услуги и по домовете (например за малка част от хората в неравностойно положение, защото физическият достъп в библиотеката е ограничен, тъй като тя се намира на горен етаж в читалищната сграда и до нея се стига по стълбище – ограниченията са не само за хора с физически увреждания, но и за майки с деца, ползващи колички). Освен достъп до информация, библиотеката е желано място за прекарване на свободното време, място на срещи, за научаване на новини и интересна информация.

**IV. КУЛТУРНО - ПРОСВЕТНИ ИЗЯВИ:**

**Януари**

* Традиции на Бабин ден. Беседа от библиотекар.
* Концерт на вокална Група „Пеещи сърца” с ръководител Румен Ковачев

 **Февруари**

-„Велик и безсмъртен” – в централен пенсионерски клуб

- „За свята и чиста република”- литературно четене на произведения за Левски с ученици от ЧУ” Дружба”

„ За любовта и виното“ – с участието на Дружеството на Пловдивските писатели

**Март**

 - „3 март - Българският ден” среща и беседа с ученици от 1клас на ОУ”Д-р П.Берон”:

- Отбелязване на 1 март- ден на самодееца.

 „Жените велика сила”-беседа от библиотекар и концерт пред възрастни читателки на библиотеката

Благотворителен базар на мартеницата

Мартенско утро- беседа от библиотекар в народна носия и помощничка Мартенка пред ученици от 1клас на ОУ”Д-р П.Берон”.

**Април**

Ден на хумора и шегата с водещ Йордан Кожухаров /писател от Асеновград/

* Под пепел на забрава- представяне на книгата на Румяна Шопова
* Ден на земята. Изложба на минерали и беседа с ученици от ОУ“Д-р Петър Берон“ водещ Тихомир Шопов
* Великденски базар

**Май**

* Връчване на свидетелствата на подготвителна група от ОУ“Д-р Петър Берон“
* Подготовка на библиотеката за цялостна инвентаризация на библиотечния фонд.Инвентаризацията е извършена в периода 30.05-30.06.2022г., чрез отмятане в инвентарните книги.

**Юли**

-Откриване на **Лятната читалня**- традиция от 2017година с работно време 9.30-12.00 часа. Освен периодика и детски книги се предлагаха и забавни игри на издателство „Клевър бук”.Посетена е от читатели и от жители на квартала ,най-вече деца и пенсионери.

**Буккросинг зона-** оформена във фоайето на библиотеката с книги нови и дарени от читатели. Всеки посетител може да си вземе желаната книга и да предостави друга.

Забавни игри с изданията на „Клевър бук” при посещението на деца от иновативна занималня „Дъга”

**Октомври**

-„Международен ден на възрастните хора” –Беседа

-Разместване на библиотечния фонд и подреждане на книгите строго азбучно. Подреждане на стелажите, закупуване на калъфи за столовете и меката мебел и на възглавници за създаване на по благоприятна среда в детския отдел.

**Ноември**

„Съвременни будители” – викторина с ученици от ЧУ „Дружба“

„Въведение Богородично и ден на християнското семейство”- среща разговор с отец Панталеймон и ученици от ОУ“ Д-р Петър Берон“

**Декември**

Традиционен Благотворителен Коледен базар на ръчно изработени сувенири и картички

Клавирен концерт на школата по пиано с ръководител Евгения Тагарева

„Да посрещнем Рождество Христово с музика“- Коледен концерт на школата по пиано с ръководител Евгения Тагарева

Коледно тържество с участието на вокална група „ Пеещи сърца“ с ръководител Райна Горинова

Театър „Анима“ в НЧ „Хр.Г.Данов-1904“ - Дядо Коледа и ученици от ОУ“Д-р Петър Берон“

**Клубове по интереси**

 „За още по вълнуващи летни приключения с любимите книги и игри” – в лятната читалня

Творческа работилница с „Лина арт“ с ученици

Творческа работилница за декупаж, квилинг и други техники с ръководител Радка Велева

Български традиции и обичаи

**ШКОЛИ ПО ИЗКУСТВО**

**ПИАНО, ЛИТЕРАТУРНО ТВОРЧЕСТВО**

/преподавател Евгения Тагарева/

 През 2022 г. дейностите с деца и младежи бяха съобразени с държавни наредби, свързани с КОВИД-19. Обучението по пиано в школата към читалището продължи да се провежда в комбинирана форма – на живо и дистанционно.

През месеците януари и февруари‘2022 положихме сериозни усилия и записахме над 16 наши ученици с видеоклипове за участие във **ВТОРИ** **МЕЖДУНАРОДЕН ВИРТУАЛЕН МУЗИКАЛЕН ФЕСТИВАЛ „НАД ДЪГАТА“ – ЛОНДОН‘2022.** Присъствието ни във фестивала беше много силно и бяха най-голямата група измежду 150 участници от България, Англия, Германия, Италия, Мароко, Белгия, Холандия и др.

**На 26 март 2022 имахме възможност да представим постиженията на музикалната школа в Лондон, където се проведе финалният концерт на фестивала.**
Ивелина Томова (13 г.), Мария Иванова (16 г.), Йоан Иванов (13 г.) и Георги Петков (7 г.) направиха незабравимо впечатление на публиката в британската столица.

 След намаляване на забраните за публични събития, на 21 април **организирахме публичен Великденски концерт** в залата на Евангелска съборна църква. Събитието бе повод да връчим и дипломите от Втори виртуален фестивал – Лондон 2022.

 Ситуацията през месец май и юни позволи провеждането на живо на XXII Национален музикален конкурс „Милчо Петров“ в Читалище „Шалом“, където отново бяхме най-активната и многобройна група със следните отличия:
**Първа възрастова група:**

**СОФИЯ АТИАС, 8 г., златен медал**

**ЛИЛИЯ КОЗАРЕВА, 7 г. (незряща), сребърен медал**

**ДИМИТЪР САЛЧЕВ, 8г., бронзов медал**

ГЕОРГИ ПЕТКОВ, 7г., ДАРИНА ИВАНОВА, 6г., ВЕСЕЛА ЧЕРВАРОВА,5 г. (поощрение)

**Трета възрастова група:**

**КЛАВИРНИ ДУО МАРИЯ ИВАНОВА, 16 г. - ЙОАН ИВАНОВ, 13 г., златни медали за ансамблово изпълнение**

**БЛАГОВЕСТА КЪНЧЕВА, 16 г., сребърен медал**

ЙОРДАН ХЪНТОВ, 12 г., поощрение

**На 2 юни** /в Евангелска съборна църква/ и на **17 юни** в Зала“Съединение“ (Исторически музей Пловдив) се проведоха годишните музикални концерти. Те бяха два, за да не се получава струпване на голямо количество изпълнители и публика.

На **11 юни 2022** Евгения Тагарева, Ивелина Томова и Дарина Иванова гостуваха на **фестивала „Здравей, Здраве!“ в град Тетевен с концерт от авторски и класически пиеси за пиано, клавирни ансамбли и вокални изпълнения.**

**През месец юни бе обявен МЛАДЕЖКИ ЛИТЕРАТУРЕН КОНКУРС за участие в Творческия литературен клас на Лятна академия „Огънят на Орфей“ 2022 – Златоград.** Свои творби изпратиха близо 40 деца и младежи, от които 4 получиха стипендии за участие и още 8 участници бяха номинирани.

Творческият литературен клас се провежда в партньорство с Фондация“Огънят на Орфей“ през месец август.

**Денят на будителите 1 ноември** бе отбелязан с **Клавирен концерт пред публика в библиотеката на читалището.** Младите изпълнители създадоха неповторима атмосфера в навечерието на празника.

Светлия празник Рождество Христово посрещнахме с няколко музикални изяви:

* Участие на таланти от школата в концерт с детско-юношески Рождествен оркестър на 17 декември
* Клавирен концерт в читалището на 19 декември
* Рождествен концерт в ЕСЦ на 20 декември

В школата по пиано се обучават 7 деца и младежи със СОП, от които 3 незрящи.
**Наша гордост е Дарина Иванова, незряща студентка, пълна отличничка в специалност „Музика“ /пиано/ в ПУ „П. Хилендарски“,** която паралелно продължава работа с преподавателката Евгения Тагарева.

Изброените прекрасни събития се осъществиха благодарение на подкрепата на всички родители на деца от музикалната и литературна школа, като най-щедри спонсорства получихме от ВЕСЕЛА ЧЕРВАРОВА, ВЕНЦИСЛАВ ИВАНОВ (за фестивала в Лондон) и ВЕСЕЛА СТАНЧЕВА (за литературни стипендии).

**ШКОЛА ПО ИЗОБРАЗИТЕЛНО ИЗКУСТВО**

/преподавател Мария Катилева/

През изтеклата 2022 г. школата по рисуване е посетена от 67 деца и възрастни, които се докоснаха до изобразителното изкуство по един или друг начин. Някои от тях продължиха заниманията си при нас, а други бяха гости на Пловдив и България или търсеха подходящо за себе си занимание.

 Ново е, че имаме асистент- Мирела Костова, която е наш възпитаник и ученик на НГСЕИ специалност „Анимация”, тя пое групата на начинаещите от 6 до 10 годишни, занятието е във вторник от 18 до 19.30ч. Освен с изобразително изкуство, децата ще се запознаят и с рисуваната анимация.

 Изложби направихме в школата ни по случай деня на детето 1 юни и за коледа, както и украсихме библиотеката с наши произведения.

Планираме обхващане на различни възрасти, работа в малки групи, занимания в свободното време на курсистите. Подобряване на материалната база. Търсим поле за излагане на произведенията си в читалището и извън него.

Планираме създаване на група за възрастни курсисти – Арт терапия.

Съвместно с ОДК-Пловдив участвахме в проектиране и изрисуване на стенопис за ФТА „Иглика”. Изявиха се Ема Нанкина , Мирела Костова и Изабела Димкина.

От месец октомври стартира групата за изобразителни и приложни изкуства за възрастни курсисти, която е в четвъртък от 18 до 20.30ч. Набираме нови членове.

**ШКОЛА ПО МОДЕРНО ПЕЕНЕ**

/преподавател Венера Манчева/

* Участие в Младежки фестивал на изкуствата „ Млада синя земя“ , организиран през м.април от Природонаучния Музей в гр.Пловдив – Дениз Шенол
* Участие в Международния Фестивал „Абанико“, организиран от Посолството на кралство Испания в гр. София. Награди - Трето и Второ място за Дениз Шенол в различните категории на фестивала.
* Участие в Пролетния концерт на ЧСУ „Дружба“ - гр. Пловдив – Дениз Шенол
* Участие в Международния Фестивал „Вива Италия“. Награда - Първо място за Дениз Шенол
* Участие в „Дни на музиката в галерия „Арсенал“ -гр. Пловдив .  Участници: Станиела Неделчева и Радиана Радойнова

Участие в Международния конкурс „София гранд при“ 2022г – Трето място за Дениз Шенол в категория Световен хит и Трето място за Борислав Иванов.

* Участие в Коледния концерт на ОУ „Алеко Константинов“-гр. Пловдив - Мая Стивасарева и Дениз Шенол
* Участие на Борислав Иванов в Коледния концерт ( в църквата)

Съвместни изяви на школите от НЧ „Христо Г. Данов“:
**ГРАДСКИ КОНЦЕРТ НА МЛАДИ ТАЛАНТИ в зала „Съединение“, организиран от Общ.Читалищен съюз /пиано, китара, модерно пеене/**

**ЛЮБИТЕЛСКО ТВОРЧЕСТВО**

**ВОКАЛНА ГРУПА „ПЕЕЩИ СЪРЦА“**

/група за възрастни с ръководител Райна Горинова/

Репетиции всяка сряда от 14 до 16 часа в малката зала на читалището.

Изяви:

Гостуване в Клуб на пенсионера, участия в читалищни прояви, участия в градски концерти в Дом на културата „Борис Христов“ и ДНА

**МУЗИКАЛНО СТУДИО ЗА РЕПЕТИЦИИ (2 рок групи)**

/ръководител Тони Арнаудов/

Участие в Благотворителен концерт за подкрепа на наводнените села в квартал Капана с Васко Кръпката /с помощта на Община Пловдив/

Запазвайки добрите традиции на читалището, обновяваме и разгръщаме дейността му, за да се подготвим за **достойно честване на неговия 120-год. юбилей през 2024 г.**

Изготвил отчета:

 /Евгения Тагарева, читалищен секретар/